د پاکستان په گډون نړۍ کې د ميرمنو نړيواله ورځ نمانځل کيږي
په پاکستان کې د ميرمنو نړيواله ورځ په داسې حال کې لمانځل کيږي چې په دغه هيواد کې د جينکو په سوونو سکولونه تندلارو په بمونوالوځولي او دخپل ورځني ژوند په اړه ښځې ديو لړ ګواښونو سره مخ دي.
د نهې په ورځ دګردې نړۍ په څير په پاکستان کې هم د ميرمنو نړيواله ورځ په داسې حال کې لمانځل کيږي چې ديوې غير دولتي موسيسې دراپور په اساس په دغه هيواد کې تير کال خواؤشا 665 ښځو دبيلابيلو علتونو له امله ځانونه وژلي،1672 وژل شوي او 441 زنانه دپوليسو لخوا دسزا سره مخ شوي دي. ددې ترڅنگ په خيبر پښتونخوا ايالت او ورسره پيوستو قبائيلي سيمو کې نۀ يواځې د جينکونو گڼ شمير سکولونه تندره جنگيالو په بمونو الوځولي بلکې د ښځو بازارونو ته په وتلواؤ په نوکرو کولو يې هم بنديزونه لگولي دي. دحکومتي شميرې له مخې په جنوبي وزيرستان کې تر دې مهاله 447، خيبرايجنسۍ کې 282، مهمند ايجنسۍ کې 38 او په باجوړ ايجنسۍ کې د100ؤ څخه زيات سکولونه تباه شوي چې پکې زياتره دجينکو دي. په خيبرپښتونخوا صوبه کې ددغه ورځې دنمانځلوتابيا په حکومتي کچ شوې وه او دصوبائي حکومت له لوري دخيرښيګړې محکمې دښځو دنړيوالې ورځې په اړه دپيښور په نشتر هال کې يوه ستره دستوره کړې ده. په دغه دستوره کې دواکمن ګوند عواميش نيشنل پارټۍ صوبائي صدر افراسياب خټک، داطلاعاتو صوبائي وزير ميا افتخار حسين ، دلوبو صوبائي وزير سيد عاقل شاه، دقامي اسمبلۍ غړې جميله ګيلاني ، سناتورې فرح عاقل شاه اونورو لوړپوړو حکومتي چارواکو هم برخه واخسته. دستورې ته دوينا په مهال سناتور افراسياب خټک وويل کۀ مونږ دتاريخ په پاڼو نظر واچوؤ نو دجنګونو په تاريخ کې دښځو نومونه ډير کم مخې ته راځي. هغه وويل ميرمنو مدام دامن، سولې او محبت په لړ کې خپل تاريخي کردار لوبولى او اوس چې مونږ دبدامنۍ او ترهه ګرۍ دکوم صورتحال سره مخ يوپه دې کې به هم ښځو ته خپل دغه تاريخي کردار لوبول وي. هغه وويل حکومت ښځو ته دپرمختګ ټولې موقعې ورکوي. داطلاعاتو صوبائي وزير ميا افتخار حسين وويل دترهه ګرۍ په ضد روانه جګړه کې زمونږ دصوبې ميرمنې تر ټولوزياتې اغيزمنې شوي دي. هغه وويل مونږ دغه ورځ دخپلو ميرمنو دپاره ځکه په حکومتي کچ نمانځو چې دترهه ګرۍ په ضد جګړه کې دکوموميرمنو خپل وروڼه ، بچي ، خاوندان او خپل خپلوان دلاسه ورکړي ترڅو دهغوي ډاډګيرنه وشي. ميا افتخار زياته کړه ترهه ګر نۀ غواړي زمونږ ميرمنو ته ښۀ ژوند په برخه شي.ځکه په هغوي دتعليم دروازې بندول غواړي او سکولونه يې په بمونو الوځوي. ميا افتخار وويل په داسې وضعيت کې به ښځو ته پخپله راوړاندې کيدل او دترهه ګرۍ په ضد په دغه جګړه کې دامن دپاره دسړو ترڅنگ يو پياوړى رول ترسره کول وي. همدغه راز دپاکستان وزيراعظم يوسف رضا ګيلاني وائي حکومت يې دښځو دستونزو هواري لپاره هڅې کوي او دښځو دبااختياره کولو لپاره يې تر دې مهاله ګڼ شمير ګامونه اخستي دي. دښځو دنړيوالې ورځې په موقعه خپله وينا کې وزيراعظم وويل موجوده حکومت ښځو ته سياسي او ټولنيزه پرمختيا ورکړې اودبې نظير دمالي مرستې د پروګرام په شمول يې دښځو دخيرښيګړې لپاره ګڼ شمير منصوبې شروع کړي دي. وزيراعظم وويل ښځې دټولنې مهمه برخه ده چې دسړو سره اوږه په اوږه دهيواد دترقۍ لپاره هڅې کوي.